
**ANTE KOVAČIĆ, U REGISTRATURI. LEKTIRNI ZADACI**

* Izradite umnu mapu kojom ćete prikazati svoj zadatak.
* Umne mape možete crtati pa fotografirati ili izraditi u nekom od digitalnih alata (Coggle, Popplet…).
* **Pri izradi umne mapa slijedite zadane upute:**
* Na sredini napišite kraći naslov središnje teme.
* Za svaki podnaslov ili tematsku podgrupu nacrtajte novu granu koja izlazi iz središnje teme i napišite što ona predstavlja.
* Iz svake grane nacrtajte onoliko novih grana koliko smatrate potrebnim za zadatak koji obrađujete.
* Grane bi trebale biti vijugave, raznobojne i označene crtežom ili simbolom.





**ANTE KOVAČIĆ, U REGISTRATURI (1. dio romana) – zadatci za lektiru**

**PRVA GRUPA**

**Kompozicija 1. dijela romana**

* prikažite slijed događaja u 1. dijelu romana – motiv registrature, narušavanje kronologije, retrospekcije u bližu i daljnju prošlost, digresije (umetnute priče)

**DRUGA GRUPA**

**Ivičina superiornost u odnosu na drugu seosku djecu**

* prikažite događaje u kojima do izražaja dolazi Ivičina superiornost u odnosu na ostalu djecu
* prikažite odnos drugih likova prema Ivičinoj nadarenosti

**TREĆA GRUPA**

**Seoska sredina**

* prikažite način života u hrvatskom selu početkom 19. st
* prikažite pozitivne i negativne strane života na selu

**ČETVRTA GRUPA**

**Rivalstvo među susjedima Zgubidanom i Kanonikom**

* prikažite događaje koji svjedoče o suparništvu i sukobima između susjeda
* prikažite značenje njihovih imena

**PETA GRUPA**

**Ivičino školovanje i život kod Mecene**

* prikažite Ivičin susret s gradom i njegov život kod Mecene; pozitivne i negativne strane života u gradu

**ŠESTA GRUPA**

**Mecenina životna priča**

* prikažite Meceninu životnu priču
* povežite s biološkom motivacijom njegova lika i ironijom njegova imena

**SEDMA GRUPA**

**Laurina životna priča**

* prikažite Laurinu životnu priču
* prikažite romantičarske elemente u oblikovanju njezina lika

**OSMA GRUPA**

**Pogospođeni seljaci**

* prikažite likove kumordinara Žorža i pojete Rudimira Bombardiroviča Šajkovskog kao pogospođenih seljaka koji preziru sredinu iz koje su potekli
* dokažite da je prikaz tih likova satiričan